Kedves Edit és Gábor!

Tudjátok, most ősztől új Bevezető fizikát tervezünk tartani, új neptunkóddal (BMETE14AX18), ami már megvan – viszont a tematika meg az akkreditálás még most van folyamatban. A számonkérés rendszerén is szeretnénk változtatni, és ezzel kapcsolatban lenne hozzátok kérdésünk. Eddig egyszerűen 2 nagy zh volt, most viszont szeretnénk 6 kis zh-t íratni. Ez még nem bonyolult, ha jól gondoljuk: lesz kéthetente 15 perces kis zh hatszor, és a hatból négynek az eredményét vesszük figyelembe, akkor pótzh nem is kell. Ugye?

Viszont szeretnénk még valamit: azt, hogy minden hallgató egyszer a félévben tartson egy 5 perces beszámolót (egy olyan feladatból, amit előző héten megkap, és aztán a következő héten elmagyaráz a többieknek). Mi ezt nem szeretnénk pontozni, csak azt, hogy álljon ki mindenki egy kicsit beszélni „fizikául”. Nem szeretnénk bonyolítani a helyzetet, de persze meg kell feleljünk a TVSZ-nek. Szóval az a kérdésünk, hogy ezt így lehet-e? Hogy kötelező, de nem számít bele a pontozásba. Pótlási alkalmat erre tudunk biztosítani az utolsó héten azoknak, akik a félév során valamiért kimaradtak. Ha ez így nem megy, akkor mi a legegyszerűbb megoldás, ami működik?

És még egy kérdésünk van: ki tudja létrehozni ehhez a tárgyhoz a tárgyadatlapot?

Köszi szépen!

Üdv

Kristóf és Marian